Նինա Մինասյան

**Նինա Մինասյան**, հայ օպերային երգչուհի, սոպրանո, որն իր կարիերան սկսել է որպես երիտասարդ արտիստ Մոսկվայի Մեծ թատրոնում: Նա իր եվրոպական դեբյուտը կատարել է 2015 թվականին Բեռլինի Deutsche Oper-ում, որին հաջորդել են ելույթներ Մյունխենի Bayerische Staatsoper-ում, Փարիզի ազգային օպերայում, Բրյուսելի La Monnaie-ում, Վիեննայի պետական օպերայում, Ցյուրիխի օպերայում և Դրեզդենի Staatsoper-ում: Նրա խաղացանկում են այնպիսի դերեր, ինչպիսիք են՝ Գիլդան «Ռիգոլետտո»-ում, Ադինան «Սիրո թուրմ»-ում, Վիոլետա Վալերիին «Տրավիատա»-ում, Մուզետան «Բոհեմ»-ում և գլխավոր դերը՝ «Լյուչիա դի Լամերմուր»-ում:

## Կենսագրություն
Նինա Մինասյանը ծնվել է Երևանում, ավարտել Երևանի Չայկովսկու անվան երաժշտական դպրոցը, 2006-2011 թվականներին սովորել է Երևանի Կոմիտասի անվան պետական կոնսերվատորիայում, 2010 թվականին դարձել է Երևանի կոնսերվատորիայի օպերային ստուդիայի մեներգչուհի։

2011 թվականին արժանացել է Տաթևիկ Սազանդարյանի և Պավել Լիսիցյանի անվան մրցույթի առաջին մրցանակին։ Նույն տարում միացել է Մոսկվայի Մեծ թատրոնի երիտասարդական ծրագրին, վարպետության դասեր անցել Ելենա Օբրազցովայի, Եվգենի Նեստերենկոյի և այլ անվանի երաժիշտների մոտ։ 

Մոսկվայի  Մեծ թատրոնում նրա բեմելը կայացել է Քսենիայի դերերգով՝ «Բորիս Գոդունով» օպերայում, որից հետո մասնակցել է «Պիկովայա դամա», «Սերն առ երեք նարինջ», «Իշխան Իգոր», «Մանուկը և հրաշքը» (Ռավել) և «Այսպես են վարվում բոլոր կանայք» օպերաների առաջատար դերերի կատարմանը: 

2012 թվականին «Նոր դարաշրջանի նոր աստղերը» նախագծի շրջանակներում Կոնստանտին Օրբելյանի ղեկավարությամբ ելույթ է ունեցել Նյու Յորքի Քարնեգի Հոլլում։  

2015 թվականին առաջին անգամ ելույթ է ունեցել Գերմանիայում՝ Բեռլինի օպերայում, կատարելով Գիշերային թագուհու դերերգը «Կախարդական սրինգ» օպերայում։ 

2016-2017  համերգաշրջանում Մյունխենի օպերայում կատարել է Լյուչիա դի Լամմերմուրի դերը, այնուհետև ելույթ ունեցել Փարիզի օպերայում, «Դոն Պասկուալե» Նորինայի դերերգով, այնուհետև առաջին անգամ հանդես եկել Մադրիդի թագավորական թատրոնում։  

2017-2018 համերգաշրջանում առաջին անգամ Քյոլնի օպերայում ելույթ է ունեցել Ջիլդայի դերերգով։  

2018-2019  համերգաշրջանում առաջին անգամ ելույթ է ունեցել  Դրեզդենի և Ցյուրիխի օպերաներում՝    Լյուչիա դի Լամմերմուրի դերերգով։  

2019–2020 համերգաշրջանում ելույթ է ունեցել Բավարիայի օպերայում և առաջին անգամ հանդես եկել Ուելսի օպերային թատրոնում։ 

2023 թվականի հունվարին Պլասիդո Դոմինգոյի և Խոսե Կարերասի հետ մեկտեղ ելույթ է ունեցել Տոկիոյում` ի պատիվ «Երեք մեծ տենորների» շրջագայության ավարտին։ Երեկոյի միակ հատուկ հյուրը Նինա Մինասյանն էր, ում Դոմինգոն անձամբ հրավիրել էր նախագծին և հանրությանը ներկայացրել որպես «անհավանական ձայնով հայ ականավոր սոպրանո»:

2022-2023 համերգաշրջանում  հանդես է եկել Vienna State Opera-ում, Dutch National Opera-ում, Դրեզդենի Semperoper-ում, Croatian National Opera-ում,  Օմանի Royal Opera House in Muscat-ում և այլ անվանի օպերային թատրոններում («Բոհեմ», »Տրավիատա», «Սիրո ըմպելիք» և այլ բեմադրություններ): 

2023-2024 համերգաշրջանում տեղի է ունեցել Նինայի բեմելը Բեռլինի Deutsche Oper-ում և Ջլիդայի դերակատարումը՝ Ռիգոլետո օպերայում Մոսկվայի Մեծ թատրոնում: Հետագայում նա կատարել է Լուչիա դի Լամերմուրի գլխավոր դերը համանուն օպերայում՝ Մյունխենի Bayerische Staatsoper-ում և Opéra national de Paris-ում: Դրան հաջորդել են նրա դեբյուտային դերակատարումները La Monnaie և Teatro Real de Madrid-ում՝ «Ոսկե Աքաղաղ» օպերայում: Vienna State Opera-ում Նինա Մինասյանը կատարել է Գիշերվա թագուհու դերը, իսկ այնուհետև կայացել է նրա բեմելը Köln Opera-ում՝ Ջիլդայի դերով: Հանդես է եկել Օսկարի դերերգով Փարիզում՝ Վերդիի «Պարահանդես-դիմակահանդես» օպերայում և Օլիմպիայի դերերգով Հոլանդիայի փառատոնում՝ Օֆենբախի «Հոֆմանի հեքիաթները» օպերայում: Ելույթ է ունեցել Վիոլետայի դերերգով՝ «Տրավիատա» օպերայում (Դրեզդեն), Լաուրետայի դերերգով՝  «Ջաննի Սկիկի» օպերայում (Մոնտե Կառլո), Ադինայի դերերգով՝ «Սիրո ըմպելիք» (Regio di Parma), Մելիզանդեի դերերգով՝ «Պելեաս և Մելիզանդե»  օպերայում (Liège Opera): 

2024-2025 համերգաշրջանում ելույթներ են ծրագրված Ջենովայի Carlo Felice թատրոնում (Լուչիա դի Լամերմուր), Wiener Staatsoper-ում (Ռիգոլետո) և Պամպլոնայի օպերային թատրոնում (Տրավիատա):

## Ծանոթագրություններ

 
Կատեգորիա:Հայ սոպրանոներ
Կատեգորիա:Հայ օպերային երգչուհիներ